### | | | | --- | --- | | | | | --- | | **Teknik- og Miljøudvalget** 7. maj 2020 Sagsnr. 710-2018-9737 Dok.nr. 710-2020-106195 Sagsbehandler [adresse] | | 115.               Forslag til tillæg nr. 14 til Spildevandsplan 2013 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TMU, ØK, BY, offentlig høring |
| Lovgrundlag | Miljøbeskyttelsesloven, Miljøvurderingsloven og Bekendtgørelse om spildevandstilladelser mv. |

###

**SAGENS INDHOLD**

Byrådet skal tage stilling til forslag til tillæg nr. 14
til den gældende spildevandsplan. Med tillægget bliver det muligt at
separatkloakere 10 ejendomme på [adresse] i [adresse] samtidigt med, at
resten af byen skal separatkloakeres. Endvidere skabes mulighed for at flytte
et planlagt regnvandsbassin væk fra et område med vanskelige geotekniske
forhold.

Tillægget skal endvidere tilvejebringe et juridisk grundlag
for at erhverve flere arealer eller rettigheder fra private lodsejere i
Selling, end angivet i den gældende spildevandsplan. Det kan være aktuelt, når
ledninger i særlige tilfælde skal krydse én matrikel for at kunne forsyne en
anden matrikel.

Ifølge den gældende spildevandsplan 2013 skal Selling
separatkloakeres i perio-den 2019-20. I spildevandsplanen fra 2013 er 10
ejendomme på [adresse] ik-ke omfattet, og for at kunne separatkloakere
hele byen, er det derfor nødvendigt at ændre planen med dette tillæg.

I gældende spildevandsplan placeres et nyt regnvandsbassin
BSEL003R nord for Spørring Å. Der er nu konstateret vanskelige geotekniske
forhold, og bassinet ønskes derfor placeret syd for Spørring Å. Den oprindelige
og den fremtidige placering af bassin BSEL003R fremgår af bilaget, figur 3,
side 6.

**VURDERING**

Det foreslåede tillæg giver mulighed for at separatkloakere
hele Selling på én gang og etablere de nødvendige regnvandsbassiner. Derved
sikres en hensigtsmæssig og miljømæssig forsvarlig afledning af både spildevand
og regnvand. Der er ingen udfordringer ved den nye bassinplacering.

**ØKONOMI**

Udgifterne til separatkloakering og etablering af
regnvandsbassinet betales af Favrskov Forsyning A/S i henhold til [adresse]
Kommunes betalingsvedtægt. Der er ingen direkte økonomiske konsekvenser for
Favrskov Kommune.

**INDDRAGELSE**

Forslaget vil blive offentliggjort på kommunens hjemmeside
med oplysning om, at bemærkninger til forslaget kan indsendes inden otte uger.

**INDSTILLING**

Direktøren for Teknik og Miljø indstiller til Byrådet:

1.
At forslag til ”Tillæg nr. 14 til
Spildevandsplan 2013” godkendes og fremlægges i offentlig høring i otte uger.

2.
At Byrådet bemyndiger Teknik og Miljø
til administrativt at vedtage Tillæg nr. 14, såfremt der ikke er modtaget
indsigelser inden høringsperiodens udløb.

3.
At godkende, at der igangsættes
ekspropriationsprocedure med henblik på erhvervelse af de nødvendige
rådighedsindskrænkninger eller arealafståelse ved de matrikler, der er nævnt i
tillægget. Igangsætning skal ske, såfremt Favrskov Spildevand A/S ikke kan opnå
frivillige aftaler.

**BESLUTNING**

**Bilag**

|  |  |
| --- | --- |
| Forslag til tillæg nr. 14 til spildevandsplan 2013 (Selling) | 710-2020-110665 |